Ülle Matsin

Ülle Matsin (sündinud Luisk; 30. jaanuaril 1973 Viljandis) on eesti koolijuht, pedagoog, lektor ja koolitaja.

Hariduskäik 
Ülle Matsin on lõpetanud Viljandi Paalalinna Kooli (endine Viljandi 5. Keskkool). 

Lõpetas Tartu Ülikooli 1997. aastal ajaloo erialal. 

Kaitses 2001. aastal Tartu Ülikoolis ajaloo- ja ühiskonnaõpetuse õpetaja diplomi.

Omandas 2005. aastal Tallinna Ülikooli matemaatika- ja loodusteaduskonnas magistrikraadi infotehnoloogias, multimeediumi ja õpitarkvara tootmise erialal. 

Aastatel 2005–2009 õppis Tartu Ülikooli sotsiaalteaduskonna ajakirjanduse osakonnas doktoriõppes.

Töö 
Töötas 1996–2012 ajaloo- ja ühiskonnaõpetuse ning arvutiõpetuse õpetajana Viljandi Jakobsoni Koolis. 

Töötas 2006–2012 Tartu Ülikoolis ajaloo- ja ühiskonnaõpetuse didaktika lektorina ning spetsialistina Tartu Ülikooli haridusuuringute ja õppekavaarenduse keskuses (praegune Haridusuuenduskeskus) 2006–2012.

2011–2020 oli ta Viljandi Gümnaasiumi direktor. Ülle Matsin oli Eesti esimese riigigümnaasiumi käivitaja. Viljandi Gümnaasiumi edulugu on mõjutanud riigigümnaasiumide võrgu kujunemist üle Eesti.

Alates 1. novembrist 2020 on Ülle Matsin Haridus- ja Teadusministeeriumi riigikoolide osakonna riigigümnaasiumide loomise koordinaator.  

On olnud 2006–2016 kaasatud Euroopa Nõukogu haridusprogrammi Pestalozzi koolitajate ekspertide võrgustikku. 

Tegev meeskonnakoolitajana ja lektorina haridusvaldkonna juhtimise ja meeskonnaarenduse teemal ning haridus- ja teadusministeeriumi üldhariduspoliitika osakonna juhatajana.

Publikatsioone
 Raudsepp, Anu; Luisk, Ülle (2011). History Teaching in Estonia. Erdmann, Elisabeth; Hasberg, Wolfgang (Toim.). Facing-Mapping-Bridging Diversity: Foundation of a European Discourse on History education (211–238). Schwalbach/Ts.: Wochenschau Verlag
 Luisk, Ü. (2010). Ajalooõpetus kriitilise analüüsioskuse kujundajana. Brüggemann, K.; Nõmm, J.; Raik, K.; Raud, N.; Semenov, V. (Toim.).Sotsiaalpedagoogilise ja metoodilise töö probleemid kesk- ja kõrgkoolis (43 -53). Narva: Tartu Ülikooli Narva Kolledž
 Kõiv, P.; Lamesoo, K.; Luisk, Ü. (2010). Õppekava läbivate teemade rakendamine. Haridus, 4, 2 – 10.
 Luisk, Ü. (2010). Lõimingu võimalused põhikooli ajaloo ainekavas . Jaani, J.; Aru, L. (Toim.). Lõiming: lõimingu võimalusi põhikooli õppekavas (361–376). Tartu : Tartu Ülikool
 Luisk, Ü.; Ots, A. (2010). Läbivad teemad üldhariduskooli õppe- ja kasvatustegevuses. Luisk, Ü. (Toim.). Läbivad teemad õppekavas ja nende rakendamine koolis (10–20).Tartu Ülikooli haridusuuringute ja õppekavaarenduse keskus
 Kõiv, K.; Ristikivi, A.; Luisk, Ü. (2010). Lõimingu võimalusi sotsiaalainetes. Jaani, J.; Aru, L. (Toim.). Lõiming: lõimingu võimalusi põhikooli õppekavas. Kogumik (592–595). Tartu: Tartu Ülikooli haridusuuringute ja õppekavaarenduse keskus
 Leppik, L.; Luisk, Ü.; Martsik, K.; Prank-Vijard, V. (2009). Eesti ajalugu I osa : gümnaasiumi tööraamat. Tallinn: Avita
 Luisk, Ü. (2008). Using Media Education in Teaching History. TRAINING RESOURCES FOR HISTORY EDUCATION, 5
 Harro-Loit, H.; Kello, K.; Ugur, K.; Kõiv, P.; Luisk, Ü. (2007). Läbivad teemad õppekavas: kasutamata sünergiavõimalused. Haridus, 11–12, 18 – 24.
 Raudsepp, A.; Luisk, Ü.; Hiiemaa, K.; Pajur, A. (2007). Ajalookaardid. Tartu: Raudpats
 Birn, Ruth; Hiio, Toomas; Kand, Mart; Luisk, Ülle; Mattson, Christer; Maripuu, Meelis; Oja, Mare; Oja, Ragne; Riigor, Indrek; Seiman, Elle; Kuuste, Heli; Orntlich, Anne-Mari; Kroonmaa, Angelika; Tali, Jana; Tali, Olger (2007). Holokaust : õppematerjal : [allikad, õppeülesanded, mälestused, teabetekstid. [Tallinn]: Eesti Ajalooõpetajate Selts
 Luisk, Ülle; Kello, Katrin (2006). Põhikooli ajalooõpetuse kontseptsioonist TÜ uue riikliku õppekava projektis. Arenev õppekava – õpikeskkond ja ainevaldkonnad (96–133). Tartu: Tartu Ülikooli Kirjastus

Tunnustus
2010 Viljandi linna aasta õpetaja
2013 Viljandi maakonna aasta tegu hariduses
2013 Aasta haridusjuht
2013 Eesti Arhitektide Liidu parima tellija teenetemedal 
2016 Soome Lõvi Ordeni teeneterist 
Isikuga seotud kollektiivsed tunnustused:
2017 Hariduse aasta tegu nominatsioon Viljandi Gümnaasiumile Noorte Metsaülikooli algatuse eest 
2018 Hariduse aasta teo laureaat Viljandi Gümnaasiumile Eesti Koolide Teadusteatrite Festivali korraldamise eest
2019 Aasta Kooli tiitel Viljandi Gümnaasiumile

Isiklikku
Tema õde Pille Valk oli eesti ajaloolane ja teoloog.

Tema abikaasa Paavo Matsin on eesti õppejõud, kirjanduskriitik ja kirjanik.

Viited

Välislingid

 Riikliku õppekava arendamise teemal kirjutatud artiklid ja uuringukokkuvõtted,
 Juhendmaterjalid õppekava rakendamiseks 2008–2012
 Muutused hariduses on vältimatud., Valgamaalane.ee 16. august 2012
Suure töövõimega uue põlvkonna juht koolitab järelkasvu Sakala, 2. mai 2015
Teeme Kohtla-Järvele ägeda kooli Põhjarannik, 2. veebruar 2019
Kuidas käivitada riigigümnaasiumi Meie Maa, 21. märts 2019
Distantsõppe maraton, mis algas sprindiga ERR, 23. märts 2020
Hariduse nõutamine on rahva järjepidevuse eeldus Sakala, 31. august 2020
Viljandi gümnaasium vahetab direktorit, Sakala, 30. oktoober 2020

Eesti ajalooõpetajad
Eesti koolijuhid
Tartu Ülikooli filosoofiateaduskonna vilistlased
Tallinna Ülikooli vilistlased‎
Sündinud 1973